**Strategické ciele na rok 2023**

Základným cieľom na rok 2023 je byť zariadením s odborným, ľudským a výnimočným prístupom, ktoré ponúka prežite dôstojnej, no zároveň aktívnej staroby, prostredníctvom zavádzania inovatívnych a moderných metód pri poskytovaní sociálnej služby, so zreteľom na individuálne potreby prijímateľov sociálnej služby. Pre skvalitnenie rozvoja procesu implementácie štandardov kvality a vytvorenie plnohodnotného tímu zamestnancov, bude zamestnancom poskytované adekvátne vzdelávanie a umožnená participácia pri zavádzaní nových a inovatívnych metód.

**Dlhodobé ciele:**

|  |  |  |  |
| --- | --- | --- | --- |
| Cieľ | Obsah | | Obdobie |
| Cieľ 1 | Sprístupnenie sociálnych služieb všetkým potenciálnym prijímateľom sociálnych služieb a širokej verejnosti ( Deň otvorených dverí, Tradičný jarmok v ZpS, a iné.) | | 2022 - 2024 |
| Cieľ 2 | Skvalitnenie života seniorov v ZpS prostredníctvom SMART vzdelávania a vytvorenie IT miestnosti pre prijímateľov ss, ktorá umožní neobmedzený prístupu k IT technológiám a rozvíja ich podpornú sociálnu sieť, udržiava kontakt s členmi sociálnej siete tak, aby im uľahčil nezávislý život a pomohol k začleneniu do komunity. | | 2022 - 2024 |
| Cieľ 3 | Vybudovanie zimnej záhrady za účelom prevencie vzniku sezónnej depresie a rozvinutia úzkostných stavov, možnosti stretávania s s rodinnými príslušníkmi v príjemnom prostredí, a tiež za účelom začlenenia sa a socializácie. | | 2022 - 2024 |
| Cieľ 4 | Skvalitnenie voľnočasových aktivít prostredníctvom VIRTUÁLNEJ REALITY. Cieľom je  umožniť virtuálne zážitky, ako prirodzene stimulujúce prostredie, ktorého obsahom i formou podporuje naplnenie kľúčových psycho-spirituálnych potrieb seniorov a podporuje sociálnu interakciu v reálnom prostredí seniora. | | 2022 - 2024 |
| Cieľ 5 | Skvalitnenie života seniorov, ktorí sú prijímaní do ZpS v ohrození života v zmysle zákona a to v spolupráci s terénnymi soc. pracovníkmi, zamestnancami MSÚ a inými odborníkmi | | 2022 - 2024 |
| Cieľ 6 | Zavedenie novej technológie, pomocou ktorej sa zefektívni práca zamestnancov a zároveň zvýši kvalita poskytovanej sociálnej služby. | | 2022 - 2024 |
| Cieľ 7 | | Zabezpečiť podmienky pre rozvoj ďalšieho vzdelávania a zvyšovania odbornej spôsobilosti pre odborných zamestnancov. Zaškolenie všetkých zamestnancov v ZpS o povinnosti dodržiavania ľudských práv a slobôd. | 2022 - 2024 |
| Cieľ 8 | Realizácia pravidelného vzdelávania v oblasti zdravia, zamerané na poskytovanie informácií a konzultácií o zdravom životnom štýle a správnych hygienických návykoch, v spolupráci s RÚVZ a SZŠ v Trnave a inými odborníkmi. | | 2022 - 2024 |
| Cieľ 9 | Hodnotenie a interné auditovanie štandardov kvality v Zps na všetkých úsekoch, za účelom skvalitnenia poskytovanej sociálnej služby, zachovania transparentnosti, dodržiavania procedurálnych postupov a zachovania ľudských práv a slobôd. | | 2022 - 2024 |
| Cieľ 10 | Skvalitnenie života seniorov v ZpS - v interakcii s deťmi zo ZŠ, CDR a Montessori klubu Slnečnica a ich vzájomné prepájanie s ďalšími aktivitami (floramobil, Smart vzdelávanie) | | 2022 - 2024 |